รัฐบาลไทย-ข่าวทำเนียบรัฐบาล-พม. จัดคอนเสิร์ต “S2S : Light of Love” ครั้งแรกของประเทศไทยที่ผู้พิการทางการเห็นกว่า 50 คน ร่วมแสดงคอนเสิร์ต เพื่อน้อมรำลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช
วันจันทร์ที่ 29 พฤษภาคม 2560
พม. จัดคอนเสิร์ต “S2S : Light of Love” ครั้งแรกของประเทศไทยที่ผู้พิการทางการเห็นกว่า 50 คน ร่วมแสดงคอนเสิร์ต เพื่อน้อมรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช
พม. จัดคอนเสิร์ต “S2S : Light of Love” ครั้งแรกของประเทศไทยที่ผู้พิการทางการเห็นกว่า 50 คน ร่วมแสดงคอนเสิร์ตอย่างยิ่งใหญ่ เพื่อน้อมรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช
เมื่อวันที่ 25 พ.ค. 60เวลา 18.30 น. ที่หอประชุมใหญ่ ศูนย์วัฒนธรรมแห่งประเทศไทย กระทรวงการพัฒนาสังคมและความมั่นคงของมนุษย์ (พม.) ร่วมกับ บริษัท จีเอ็มเอ็ม แกรมมี่ จํากัด (มหาชน) บริษัท อาร์เอส จํากัด (มหาชน) และบริษัท ทรู คอร์ปอเรชั่น จํากัด (มหาชน) รวมทั้ง สมาคมคนตาบอดแห่งประเทศไทย และมูลนิธิสถาบันดนตรีคนตาบอด จัดคอนเสิร์ตS2S : Light of Loveซึ่งเป็นคอนเสิร์ตครั้งแรกของประเทศไทยที่มีผู้พิการทางการเห็นกว่า 50 คน ร่วมแสดงคอนเสิร์ตอย่างยิ่งใหญ่กับศิลปินรับเชิญจาก 3 ค่ายเพลงดัง โดยมีวัตถุประสงค์เพื่อน้อมรําลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ผ่านบทเพลงพระราชนิพนธ์ และร่วมส่งเสริมศักยภาพและความสามารถด้านการแสดงดนตรีและร้องเพลงของนักร้องนักดนตรีตาบอดในนาม "ศิลปิน S2S” ให้เป็นที่ประจักษ์แก่สังคมอย่างต่อเนื่อง ทั้งนี้พลตํารวจเอก อดุลย์ แสงสิงแก้ว รัฐมนตรีว่าการกระทรวง การพัฒนาสังคมและความมั่นคงของมนุษย์ (รมว.พม.)เป็นประธานเปิดงาน พร้อมด้วยนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) คณะผู้บริหารกระทรวง พม. สื่อมวลชน และประชาชนทั่วไป จํานวนกว่า 1,600 คน เข้าร่วมงาน
พลตํารวจเอก อดุลย์กล่าวว่า รัฐบาลได้ตระหนักถึงความสําคัญของการส่งเสริมศักยภาพและความสามารถของคนพิการ โดยเฉพาะกลุ่มนักร้องนักดนตรีตาบอดในที่สาธารณะ ซึ่งสอดคล้องกับพระราชบัญญัติควบคุม การขอทาน พ.ศ. 2559 ที่มีการแยกกลุ่มบุคคลที่แสดงความสามารถในที่สาธารณะ ซึ่งถือว่าเป็นบุคคลที่ไม่ผิดกฎหมาย กระทรวง พม. โดยกรมส่งเสริมและพัฒนาคุณภาพชีวิตคนพิการ (พก.) จึงได้ดําเนินโครงการพัฒนาศักยภาพนักร้อง นักดนตรีตาบอดในที่สาธารณะ : จากถนนสู่ดวงดาว หรือ From Street to Stars โดยความร่วมมือในรูปแบบประชารัฐเพื่อสังคมร่วมกับ 3 ค่ายเพลงดัง เพื่อยกระดับและพัฒนาศักยภาพนักร้องนักดนตรีตาบอดอย่างต่อเนื่อง ด้วยการคัดเลือกนักร้องนักดนตรีตาบอดที่มีความสามารถจากทั่วประเทศ จํานวนกว่า 1,000 คน ซึ่งมีผู้ที่ผ่าน การคัดเลือกจํานวน 50 คน โดยได้รับการพัฒนาศักยภาพด้านต่างๆ ทั้งนี้ ปัจจุบัน ปรากฎว่านักร้องนักดนตรีตาบอดของโครงการดังกล่าว มีชื่อเสียงภายใต้ชื่อ "ศิลปิน S2S” และได้ร่วมแสดงความสามารถด้านดนตรีและร้องเพลงกับศิลปินชื่อดัง พร้อมร่วมร้องเพลงในงานคอนเสิร์ตกับบุคคลสําคัญระดับประเทศ รวมทั้งการได้รับเชิญไปร่วมรายการต่างๆ มากมาย ทําให้เกิดการยอมรับอย่างมากจากทุกภาคส่วนในสังคม
พลตํารวจเอก อดุลย์กล่าวเพิ่มเติมว่า จากความสําเร็จของโครงการฯ ที่ผ่านมา ส่งผลให้มีการต่อยอดสู่การยกระดับความสามารถของศิลปิน S2S เป็นศิลปินมืออาชีพ จึงได้กําหนดจัดคอนเสิร์ต ภายใต้ชื่อ "S2S : Light of Love” ซึ่งหมายถึงแสงสว่างแห่งรัก ที่สร้างคุณค่า และสร้างแรงบันดาลใจให้แก่ทุกคนในสังคม ซึ่งเป็น การแสดงคอนเสิร์ตครั้งแรกของประเทศไทยที่ผู้พิการทางการเห็นกว่า 50 คน ร่วมแสดงคอนเสิร์ตอย่างยิ่งใหญ่กับศิลปินรับเชิญจาก 3 ค่ายเพลงดัง รวมถึงมีการแสดงความสามารถของคนพิการประเภทอื่นด้วย ภายใต้การกํากับและร้อยเรียงบทเพลงการแสดงจากคุณหนึ่ง-จักรวาล เสาธงยุติธรรม โปรดิวเซอร์และมิวสิกไดเรกเตอร์ชื่อดัง โดยมี การน้อมนําศาสตร์ของพระราชาผ่านบทเพลงพระราชนิพนธ์ในพระบาทสมเด็จพระปรมินทรมหาภูมิพลอดุลยเดช บทเพลงให้โอกาส เกียรติ กําลังใจ บทเพลงแห่งความหวัง สําหรับการแสดงคอนเสิร์ตครั้งนี้ แบ่งออกเป็น 4 ช่วง ได้แก่ 1) บทเพลงพระราชนิพนธ์ และเพลงเทิดพระเกียรติอันทรงคุณค่า 2) บทเพลงแห่งโอกาส เกียรติ กําลังใจ 3) บทเพลงแห่งความหวัง และพลังชีวิต และ 4) บทเพลงแห่งความรัก และสร้างแรงบันดาลใจ
"คอนเสิร์ตดังกล่าว นับเป็นอีกก้าวหนึ่งที่สําคัญของความสําเร็จของคนพิการ และเป็นการสร้างแรงบันดาลใจแก่คนพิการทุกคนในสังคม ถือได้ว่าเป็นการลดความเหลื่อมล้ํา สร้างความเท่าเทียมกันในสังคม ทั้งนี้ ตนขอขอบคุณทุกคนที่เข้าร่วมชมการแสดงคอนเสิร์ตครั้งยิ่งใหญ่ในวันนี้ นับเป็นการร่วมสร้างและให้โอกาส เกียรติ กําลังใจ "ศิลปิน S2S” โดยหวังว่า ทุกคนจะได้รับความสุข ความประทับใจ และรอยยิ้มแห่งการให้กลับไปจากการแสดงและขับร้องบทเพลงอันไพเราะของ "ศิลปิน S2S” ร่วมกับศิลปินจากค่ายเพลงดัง อย่างไรก็ตาม กระทรวง พม. มีความมุ่งมั่นในการสร้างความตระหนักให้ทุกคนร่วมกันปรับเปลี่ยนเจตคติของสังคม "จากภาระเป็นพลัง” ทําให้สังคมได้ประจักษ์ถึงความสามารถและศักยภาพของคนพิการ ได้รับการยอมรับจากทุกภาคส่วนในสังคม ด้วยการสนับสนุน ส่งเสริม พัฒนาศักยภาพ และยกระดับความสามารถของนักร้องนักดนตรีตาบอดในที่สาธารณะ เพื่อให้สามารถก้าวเดินจากถนนไปสู่ดวงดาว เป็นศิลปินมืออาชีพ สามารถมีรายได้ที่พอเพียงและมั่นคงในการเลี้ยงดูตนเองและครอบครัวได้อย่างมั่นคงต่อไป”พลตํารวจเอก อดุลย์กล่าวในตอนท้าย